Bandeira branca-azul-branca

A **bandeira branca-azul-branca** (en ) é unha bandeira símbolo das protestas contra a guerra de 2022 en Rusia durante a guerra ruso-ucraína (véxase invasión rusa de Ucraína). Segundo os activistas, a bandeira é "un símbolo das persoas que se unen pola paz e a liberdade". 

## Normalización de tamaño e cor 
Aínda que algúns activistas queren ver nas cores a paz, a pureza, a prudencia, verdade ou a xustiza, esas cores tamén se empregaron para simbolizar cousas diversas. A mesma bandeira da Mariña Rusa desde 1991 está composta por un sautor azul sobre branco (a tonalidade do azul variou entre celeste e cobalto) e xa era empregada pola Mariña Rusa do século XIX, coincidindo uns anos coa bandeira idéntica do porto da Coruña, empregada como bandeira galega.

## Historia 
miniatura|Bandeira da cidade de Veliky Novgorod, 1994-2006|260x260px
O primeiro lugar coñecido en usar a bandeira branca-azul-branca foi o sitio web do *estado virtual da República de Novgorod*, en 2006-2010. A bandeira baseouse na entón bandeira oficial de Veliky Novgorod. Unha das institucións de goberno máis importantes da República de Novgorod foi a "Casa de Novgorod", que limitaba os poderes do príncipe en contraste co principado de Vladimir-Suzdal. Segundo o sitio web oficial da bandeira, é ''"un símbolo da futura 'Rusia Libre', que non parasita símbolos do pasado, libre de asociacións co imperialismo, militarismo e os líderes autoritarios de Rusia"*.
 
Propúxose tamén para o seu uso como bandeira alternativa de Rusia.

Foi amplamente usada en relación coas protestas contra a guerra; utilizouse en protestas contra a guerra en Tbilisi, (Xeorxia), en Alemaña, Chipre, e Ekaterimburgo (Rusia).

### Oposición das autoridades 
O 6 de marzo de 2022, a residente de Moscova Anna Dubkova foi detida por un axente de policía por mor da bandeira branco-azul-branca colocada no seu coche. O protocolo sinala que a bandeira é un símbolo de *"... protestas contra a guerra espalladas entre as forzas da oposición"''. O tribunal condenouna a 15 días de prisión segundo o artigo 19.3 do Código de Infraccións Administrativas.

## Bandeiras semellantes 

Ficheiro:Flag of Chudovsky district (1997).png|Bandeira do distrito de Chudiv do óblast de Novgorod 1997-2008
Ficheiro:Flag of Viejšnoryja (Veyshnoria), fictional enemy republic for Zapad 2017 exercise.svg|Bandeira do estado virtual de Veishnoria
Ficheiro:Flag of San Marino (civil).svg|Bandeira civil de San Marino
Ficheiro:Flag of Baltic Germans.svg|Bandeira dos alemáns do Báltico
Ficheiro:Flag of Canton of Zug.svg|Bandeira do cantón de Zug suízo
Ficheiro:Flag of Galicia (civil).svg|Bandeira de Galiza. Na Idade Media o Reino de Galiza tiña bandeiras brancas e azuis; no XIX adoptou o sautor, coincidindo coa marítima da Coruña, e foi cambiada a pedido de Rusia por coincidir coa da súa Mariña.
Ficheiro:Naval ensign of Russia (1992).svg|Bandeira da Mariña do Imperio Ruso até 1917 e da Mariña da Federación Rusa desde 1991, e do Porto da Coruña e de Galiza no século XIX.
Ficheiro:Naval Ensign of the Black Sea Fleet.svg|Bandeira naval da frota do Mar Negro e do Mar de Azov da Mariña Rusa
Ficheiro:Flag of Finland (1918–1920).svg|Bandeira de Finlandia en 1920. Anteriormente, no século XIX, fora proposta como bandeira nacional finesa unha similar á bandeira galega vixente. A actual bandeira finlandesa oficial é dun azul máis escuro.
Ficheiro:Civil Flag of El Salvador.png|Bandeira civil do Salvador no século XIX.

## Notas